ফখর জামান
ফখর জামান (পশতু: فخر زمان; জন্ম: ১০ এপ্রিল, ১৯৯০) খাইবার পাখতুনখোয়ার মর্দান এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান জাতীয় ক্রিকেট দলের অন্যতম সদস্য তিনি। ঘরোয়া ক্রিকেটে লাহোর কালান্দার্স ও বেলুচিস্তানের প্রতিনিধিত্ব করছেন। প্রথম-শ্রেণীর ক্রিকেটে হাবিব ব্যাংক লিমিটেডের পক্ষে খেলছেন। দলে তিনি মূলতঃ বামহাতি উদ্বোধনী ব্যাটসম্যানের দায়িত্ব পালন করছেন। এছাড়াও, বামহাতে অর্থোডক্স বোলিং করে থাকেন তিনি।